Oasis

**Oasis** () — музычны гурт з Манчэстэра, Вялікабрытанія, адзін з найбольш уплывовых гуртоў брыт-попу.

Творчы касцяк гэтага гурта з Манчэстэра складаюць браты Галахеры: вакаліст Ліям Галахер (нар. 21 верасня 1972) і гітарыст Ноэл Галахер (нар. 29 мая 1967).

## Гісторыя 
Браты выраслі на поўдні Манчэстэра ў сям'і ірландскіх каталікоў. Пакуль малодшы брат Ліам Галахер хадзіў у школу, Ноэл, які атрымаў у падарунак на 11-ы дзень нараджэння гітару ад свайго бацькі, захапіўся панк-рокам, і, як і многія яго аднагодкі, атрымліваў задавальненне ад прагулаў, рабавання і хуліганства. Ва ўзросце 13 гадоў Ноэл быў асуджаны ўмоўна на паўгады за абрабаванне раённай крамы, і пасля гэтага здарэння ўсур'ёз вырашыў заняцца музыкай, беручы прыклад з гітарыста Smiths Джоні Мара. Ліам Галахер не захапляўся музыкай да 1989 года, пакуль старэйшы брат не прывёў яго на канцэрт Inspiral Carpets. Ноэл пасябраваў з удзельнікам гэтага гурта Клінтам Бунам, потым стаў тэхнікам гурта і паехаў з музыкамі ў вялікае турнэ. У 1991 ён патэлефанаваў дадому, і маці сказала яму, што Ліам Галахер таксама стаў музыкам і сабраў свой уласны гурт.

Гітарыст Пол Артур з мянушкай Bonehead (англ.Тупіца) (нар. 23 ліпеня 1965), барабаншчык Тоні Мак-Кэрал і Пол Мак-Гіган (нар. 9 мая 1971) ігралі разам пад іменем Rain, а пасля таго, як Ліам Галахер стаў вакалістам гурта, яны змянілі назву на Oasis.

У 1992 годзе пасля канцэрту ў Манчэстэры да іх далучыўся Ноэл. Ён стаў гітарыстам і аўтарам амаль што ўсіх песень гурту. У маі 1993 года яны выступілі ў Глазга, дзе зрабілі моцнае ўражанне на ўладальніка лэйблу Creation Records Алана Мак-Гі, які прысутнічаў на канцэрце выпадкова.

Пад канец 1993 года выйшаў дэбютны сінгл «Columbia». Кампазіцыя адразу ж трапіла ў плэй-ліст BBC Radio, што было вельмі рэдкім выпадкам, улічваючы палітыку радыёстанцыі. У пачатку наступнага года прэса літаральна абрушылася на гурт, крытыкуючы галоўным чынам амаральныя паводзіны музыкантаў. З-за пастаяннага ўжывання наркотыкаў і алкаголю было сарвана некалькі канцэртаў, і гэта прывяло да напружанай атмасферы ўнутры калектыву.

Нягледзячы на гэта ў маі 1994 года сінгл «Supersonic» трапіў у брытанскі Top 40, а наступны сінгл «Shakermaker», выпушчаны праз два месяцы, дабраўся да 11-га радка брытанскага хіт-параду сінглаў. Неўзабаве выйшаў сінгл «Live Forever», у якім вельмі адчуваўся ўплыў The Beatles, а на вокладцы дыску быў намаляваны дом, у якім вырас Джон Ленан. Сінгл трапіў у першую дзясятку альбомаў Вялікабрытаніі. Гэта сведчыла пра тое, што дэбютны альбом гурта чакае вялікі поспех, і ў верасні 1994 года першы альбом Definitely Maybe заняў першы радок у хіт-парадзе Вялікабрытаніі.

У 1995 годзе гурт пачаў заваёўваць Злучаныя Штаты. Пасля некалькіх канцэртаў хіты Oasis падабраліся да самага Top 50 часопісу Billboard. У сярэдзіне года барабаншчык Мак-Кэрал пакінуў гурт, а яго месца заняў Алан Уайт (нар. 26 мая 1972). Разам з ім гурт пачаў працаваць над сваім другім альбомам «(What's the Story) Morning Glory?», які выйшаў у кастрычніку 1995 года і стаў адным з найлепшых поп-альбомаў 90-х гадоў. Сінглы «Roll With It» і «Some might say» занялі першыя радкі чартаў у Вялікабрытаніі. Акрамя гэтага валікі поспех мелі хіты «Wonderwall» і «Don't look back in anger».

У 1997 годзе Oasis выпусцілі свой трэці па ліку альбом «Be here now», якому папярэднічаў сінгл «D'you Know What I Mean?». Песня заняла першае месца ў брытанскім хіт-парадзе. Фанаты з нецярпеннем чакалі выхаду дыску, а ў дзень рэлізу каля крамаў грамафоннага запісу выстраіліся вялікія чэргі. Цягам 24 гадзін было прададзена 800 тыс. экзэмпляраў. Хаця ў альбоме ўсё яшчэ адчуваецца моцны ўплыў The Beatles, там аказалася шмат аўтэнтычных песень. «Stand by me», якая стала адной з найлепшых песень Ноэла Галахера і грандыёзная «All around the world», зробленая ў духу «Hey Jude», вельмі хутка атрымалі папулярнасць у слухачоў па ўсім свеце.

У 1998 годзе выйшаў зборнік хітоў гурта, які ўключыў у сябе канцэртныя версіі хітоў «Acquiesce» і «Stay Young». У жніўні наступнага года гурт пакінулі Артур і Мак-Гіган, на змену якім прыйшлі гітарыст Джэм Арчэр (экс-Heavy Stereo) і бас-гітарыст Эндзі Бэл (экс-Ride, Hurricane № 1). У 2000 годзе гурт выпусціў чацвёрты па ліку студыйны альбом «Standing on the shoulder of giants». Нягледзячы на поспех першага сінглу «Go Let it Out», які дэбютаваў у лютым на першым месцы, альбом не змог дасягнуць поспеху сваіх папярэднікаў.

У красавіку 2002 года гурт зноў трапіў на вяршыні хіт-парадаў з сінглам «The Hindu Times», а затым яны выпусцілі новы альбом «Heathen Chemistry». Ліам Галахер прыняў удзел у запісу новых альбомаў Death in Vegas і Prodigy.

## Састаў 
;Апошні склад
* Ліям Галахер — вакал, тамбурын (1991—2009)
* Ноэл Галахер — сола-гітара, вакал, бас-гітара, клавішныя (1991—2009)
* Гем Арчэр — рытм-гітара, губная гармоніка (1999—2009)
* Эндзі Бэл — бас-гітара (1999—2009)
* Крыс Шэрак — ударныя (2008—2009)

;Былыя ўдзельнікі
* Пол «Бонхэд» Артур — рытм-гітара, акустычная гітара, клавішныя (1991—1999)
* Пол «Гігсі» Мак-Гіган — бас-гітара (1991—1999)
* Тоні Мак-Кэрал — ударныя (1991—1995)
* Алан Уайт — ударныя (1995—2004)
* Зак Старкі — ударныя (2004—2008)

### Часавая лінія 

ImageSize = width:800 height:auto barincrement:25
PlotArea = left:100 bottom:60 top:0 right:50
Alignbars = justify
DateFormat = dd/mm/yyyy
Period = from:01/06/1991 till:01/10/2009
TimeAxis = orientation:horizontal format:yyyy

Colors =
  id:vocals value:red    legend:Вакал
  id:guitar value:blue   legend:Гітара
  id:bass   value:green  legend:Бас
  id:drums  value:purple legend:Ударныя
  id:Lines  value:black  legend:Альбом

Legend = orientation:horizontal position:bottom

ScaleMajor = increment:1 start:1992

BarData =

  bar:Liam     text:"Ліям Галахер"
  bar:Noel     text:"Ноэл Галахер"
  bar:Bonehead text:"Пол Артур"
  bar:Gem      text:"Гем Арчэр"
  bar:Guigsy   text:"Пол Мак-Гіган"
  bar:Bell     text:"Эндзі Бэл"
  bar:Tony     text:"Тоні Мак-Кэрал"
  bar:White    text:"Алан Уайт"
  bar:Zak      text:"Зак Старкі"
  bar:Chris    text:"Крыс Шэрак"

PlotData=

  width:10 textcolor:black align:left anchor:from shift:(10,-4)
  bar:Liam     from:start till:end        color:vocals
  bar:Noel     from:01/09/1991 till:28/08/2009 color:guitar
  bar:Noel     from:01/09/1991 till:28/08/2009 color:vocals width:3
  bar:Bonehead from:start till:01/04/1999 color:guitar
  bar:Gem      from:01/08/1999 till:end        color:guitar
  bar:Guigsy   from:start till:01/08/1995 color:bass
  bar:Guigsy   from:01/10/1995 till:01/05/1999 color:bass
  bar:Bell     from:01/11/1999 till:28/08/2009 color:bass
  bar:Bell     from:28/08/2009 till:end        color:guitar
  bar:Tony     from:start till:01/05/1995 color:drums
  bar:White    from:01/05/1995 till:01/02/2004 color:drums
  bar:Zak      from:01/03/2004 till:01/11/2008 color:drums
  bar:Chris    from:01/11/2008 till:end        color:drums

LineData =

  at:30/08/1994 color:black layer:back
  at:02/10/1995 color:black layer:back
  at:21/08/1997 color:black layer:back
  at:28/02/2000 color:black layer:back
  at:01/07/2002 color:black layer:back
  at:30/05/2005 color:black layer:back
  at:06/10/2008 color:black layer:back

## Дыскаграфія 
* *1994 — Definitely Maybe*
* ''1995 — (What's the Story) Morning Glory?*
* *1997 — Be Here Now*
* *2000 — Standing on the Shoulder of Giants*
* *2002 — Heathen Chemistry*
* *2005 — Don't Believe the Truth*
* *2008 — Dig Out Your Soul''

## Узнагароды 
### NME Awards 
### Q Awards 
### MTV Europe Music Awards 
### MTV Video Music Awards Japan 
### Brit Awards 
### UK Music Video Awards 
## Крыніцы 
## Спасылкі 
* Афіцыйны сайт Oasis
* Oasis на BRIT-POP.spb.ru 

Катэгорыя:Гурты альтэрнатыўнага рока
Катэгорыя:Інды-рок-гурты
Катэгорыя:Выканаўцы Epic Records
Катэгорыя:Музычныя калектывы, якія з’явіліся ў 1991 годзе
Катэгорыя:Лаўрэаты прэміі Ivor Novello Awards
Катэгорыя:Лаўрэаты прэміі BRIT Awards
Катэгорыя:Квінтэты
Катэгорыя:Зніклі ў 2009 годзе